text: Medarbejdere kan anmelde hinanden
  13 maj 2011 kl. 07.58
  Flere fyret på Danfoss på grund af uetisk optræden.
  Danfoss har et sæt etiske regler, som skal følges - ellers risikerer medarbejderne at blive fyret.
  Industrikoncernen havde sidste år en stigning i antallet af medarbejdere, der overtrådte de etiske regler. 
  - Vi håndhæver de etiske regler hårdt og konsekvent, og vi har ikke problemer med at nævne, hvor mange medarbejdere, det får konsekvenser for. Det sender et tydeligt signal til resten af organisationen, siger Niels B. Christiansen, koncernchef i Danfoss, til Jyllands Posten.
  Alle medarbejdere har mulighed for anonymt at ringe eller skrive til etiklinjen, så de risikofrit kan rapportere om uønsket adfærd. 
  - Herefter efterforsker vi henvendelsen og vurderer, om der skal ske fyring eller andre sanktioner, siger Ole Daugbjerg, stabsdirektør i Danfoss, til JP.
  Sidste år skete der 12 afskedigelser, fordi en medarbejder gennem relationer til andre virksomheder havde bragt sig i en interessekonflikt med Danfoss. 
  I ni tilfælde var der sket tyveri eller uetisk omgang med virksomhedens midler. 
  Der var otte sager med brud på Danfoss politikker. Både svindel med rejseafregninger og grov ukollegial adfærd var årsag til fire fratrædelser.
  Der blev også konstateret et tilfælde af forsøg på bestikkelse. Denne overtrædelse skete i Asien. 
  Alle 17.373 Danfoss'-medarbejdere har modtaget en etiske håndbog.
  